Ѽпрест҃а́я дв҃о, влд̑чце бцд̑е, єдиноро́днаго бг҃а сло́ва, вся́кія ви́димыя и неви́димыя тва́ри творца̀ и влд̑ку, єди́наго ѿ тро̑цы гдс̑а, бг҃а же и чл҃вѣ́ка, па́че єстества̀ и сло́ва ро́ждшая, вмѣсти́лище бж҃е́ственное, вся́кія святы́ни и бл҃года́ти пріе́мнице, въ не́йже исполне́ніе бж҃ества̀ пребыва́етъ, бл҃гослове́ніемъ бг҃а и ѻц҃а̀ и дѣ́йствомъ ст҃а́гѡ дх҃а избра́нная ѿ всея̀ тва́ри, сла́во и неизглаго́ланное весе́ліе а́гг҃лѡвъ, ца́рскій апс̑лѡвъ и про̑ро́кѡвъ вѣ́нче, чу́дное и всехва́льное мч҃нкѡвъ му́жество и страда́льцєвъ вѣнча́ніе, присносу́щныхъ и нетлѣ́нныхъ воздая́ній хода́таице непрело́жная, прпд̑бныхъ че́сть и сла́во, незаблу́днагѡ путѝ учи́тельнице, исто́чниче свѣ́та, млс̑ти неистощи́мая рѣко̀, вся́кихъ чуде́съ и дарова́ній дх҃о́вныхъ мо́ре неисчерпа́емое!̀ мо́лимся и тебѐ про́симъ, ми́лостивную мт҃рь чл҃вѣколю́бца влд̑ки, поми́ловатися на́мъ смирє́ннымъ и недостѡ́йнымъ рабѡ́мъ твои̂мъ:при́зри ми́лостивнѡ на плѣне́ніе на́ше и исцѣлѝ сокруше́ніе ду́шъ и тѣле́съ на́шихъ, ви̂димыя и неви̂димыя ра̂ти разорѝ, и вся́кѡ сто́лпъ крѣ́пости, ѡру́жіе во бране́хъ, воево́да и побо́рница непобѣди́мая бу́ди на́мъ недостѡ́йнымъ ѿ лица̀ вра̂гъ на́шихъ, покажѝ на на́съ дрє́внія млс̑ти и чудеса̀ твоя̂